《锦缠道·丰台观芍药留宿城南花坞》
清代·黄之隽

海样韶光，直得一身漂去。任浮沉、万红深处。露华渲染浓如许。

叶叶衫罗，总被香黏住。

听吹来玉箫，似人私语。殢柔肠、醉云眠雨。向閒亭、一枕谁为侣。

夜深月上，梦与花魂遇。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。